בס"ד

**מבחן 2 בתושב"ע- הלכות שבת**

**מלאכות: זורע, קוצר, דש, טוחן**

לפניך 6 שאלות, קראי את כולן , ובחרי בתבונה 5 מתוכם שהכי קלות לך, שאלה 1 חובה.

ב"הצלחה יקירתי, אני מאמינה בך, טמירה.

**1. שאלת חובה** -. הגדירי את 4 המלאכות שלמדנו:

  **זורע, קוצר, דש, טוחן.**

**מלאכת זורע**

2 א. הסבירי את המושגים: "מבריך" "מרכיב" וצייני כיצד מושגים אלו קשורים למלאכת הזורע?

 ב. יוסי מחלוצה, נטל ידיו בשבת בכיור שהמים הנשפכים ממנו יוצאים דרך צינור, עד שמגיעים לקרקע חקלאית שרק אתמול זרעו בה תפוחי אדמה ..האם קיים חשש להשקייה בשבת? נמקי (אגב – אין כוונתו להשקות רק ליטול ידיו..)

**מלאכת קוצר 1**

3. א. מהו "עציץ נקוב"? ועל איזה איסורים אדם יכול לעבור בשבת אם מזיז אותו ממקום למקום (צייני 2 מתוך 3 האפשרויות שלמדנו מהחוברת )

 ב. חכמים הוסיפו לגזור מחשש שמא יעבור האדם על מלאכת הקוצר בשבת,

 לפניך מקרים ועליך לפסוק עפ"י שלמדנו האם **מותר/ אסור** בשבת, ו**נימוק**

* האם מותר לי להניח חפץ , לפני שבת (שאינו מוקצה בשבת) על האילן?
* הליכה/ ריצה ע"ג עשבים / דשא בשבת מותרת ?
* חגית עלתה על עץ? באיזה תנאי מותר לה לרדת ובאיזה תנאים אסור לה?
* ב"ה זכינו לחגוג לסבא שלי 80 ,בדרך חזרה מבית הכנסת הבחנתי שהוא עייף מאוד, הצעתי לו להישען על העץ ולנוח מעט, האם נהגתי כשורה?

**מלאכת קוצר 2**

4. א. הסבירי את ההבדל בין שימוש "**בצידי האילן**" לבין שימוש "**בצידי צידיו**" של האילן עפ"י דוגמא שתבחרי והסבר קצר?

 ב. צייני האם **מותר/ אסור** וצייני **נמקי**:

* מה הדין של פירות שנשרו מן האילן בשבת?
* האם מותר לי להריח בשבת עץ לימון?
* האם מותר לי להריח בשבת שיח הדסים?
* האם מותר לי לרכב על גבי חמור בשבת?
* אם עליתי על סוס בשבת האם מותר לי לרדת? מהו הנימוק

**5. מלאכת דש**

1. היכן מלאכת הדישה נעשית בד"כ? וכיצד זה קשור לאכילת שקדים בשבת?
2. צייני מהו התנאי למלאכת הדישה.
3. למדנו שסחיטה בשבת היא תולדה של מלאכת דש, קראי את הסעיפים שלהלן ועני:
* האם מותר לי להכין סלט פרות בשבת כשאני יודעת בוודאות **שיצא לי מיץ** מהתפוז או מהקלמנטינה שאני חותכת?
* האם מותר לי לסחוט בשבת **ענבים** ע"ג הסלט פירות שלי כדי להמתיק את הסלט?
* האם מותר לי לסחוט לימון בשבת לתוך **כוס ריקה**, כדי להשתמש בה לתיבול הסלט בסעודה הקרובה?

**6. מלאכת טוחן**

1. .אדם שרוצה להכין סלט בשבת, מהם **שלושת** התנאים שצריך להקפיד עליהם כדי שהפעולה הזאת תהיה מותרת?
2. במה מיוחדת מלאכת טוחן, לעניין עשיית מלאכה בשינוי? ומהם **שני** השינויים שהשולחן ערוך כתוב עליהם?
3. כתבי **3** תנאים שבהם **אין איסור טוחן,** והביא דוגמא 1 לכל תנאי.